கேள்வி: காரா குலாகு என்பது என்ன?
பதில்: காரா குலாகு என்பவர் சகதாயி கானரசு கான் ஆவார். இவர் முத்துகன் மகன் ஆவார். முத்துகன் சகதாயி கான் விருப்பத்திற்குரிய மகன் ஆவார். ஆனால் இவர் 1221ஆம் ஆண்டு பாமியான் முற்றுகை (1221) கொல்லப்பட்டார். காரா குலாகு கானாகுவதற்காக சகதாயி கான் மற்றும் ஒக்தாயி கான் முன்மொழிந்தனர். காரா குலாகுவிற்கு வயது குறைவாக இருந்த காரணத்தால் எபுசுகுன் அவருக்குப் பிரதிநிதியாகச் செயல்பட்டார். தனக்கு உண்மையான அதிகாரம் இருக்க வேண்டும் என்பதற்காக 1246ஆம் ஆண்டு ககானான குயுக் கான் காரா குலாகுவைப் பதவியிலிருந்து நீக்கி, காரா குலாகுவின் சிற்றப்பன் எசு மோங்கேயைப் பதவியில் அமர்த்தினார். எனினும் குயுக் கானுக்குப் பிறகு பதவிக்கு வந்த மோங்கே கான் ஒக்தாயி குடும்ப உறுப்பினர்களை ஒழித்துக்கட்டுவதில் உதவிகரமாக இருந்ததால் காரா குலாகு ககானின் விருப்பத்திற்குரியவர் ஆனார். காரா குலாகுவிற்குச் சகதாயி கானரசின் கானாக மீண்டும் பதவி வழங்கப்பட்டது. எனினும் தனது நாட்டிற்குத் திரும்பும் முன்னரே இவர் இறந்தார். இவரது மனைவியான ஒர்கானா கதுன் அரசப் பிரதிநிதி செயல்படமோங்கே அனுமதி அளித்தார். காரா குலாகுவிற்குப் பிறகு அவரது மகன் முபாரக் ஷா ஆட்சிக்கு வந்தார்.